Sulamitt

Sulamitt er et bibelsk ord. Ordet finnes i uttrykk som «hele sulamitten», som betyr «alt sammen» eller «hele hurven».«Sulamitt» hos Bokmåls- og Nynorskordboka, UiO og Språkrådet. Besøkt 14. mars 2016

Uttrykket bygger på eldre kristen forståelse av Høysangen i Det gamle testamentet.  Ordet sulammit opptrer i kapittel 6.13; det er da av de kristne sett som et bilde på hele den kristne menigheten som forberedte seg på et himmelsk møte med Kristus, den hellige kongen.

Også i jødisk tradisjon er diktet i Høysangen tolket allegorisk, som en sang om forholdet mellom Gud og folket hans. Litteraturgranskere har hevdet at denne tolkningen reddet Høysangen i det hebraiske kanon i og med det gjorde den til en del av Bibelen.  De ser diktene i Høysangen som kjærlighetssanger som handler om erotisk tiltrekning mellom mann og kvinne.

I bibeloversettelsen av 1978 fra Det norske Bibelselskapet er jentenavnet «Sulammit» byttet ut med «Sjulam-jenta», og det er sammenlignet med fortellingen om den altfor vakre jenta Abisag fra Sjunem i Første Kongebok 1,3. Videre heter det at «Sjulam» kan være byen Sjunem (Solem) nær Jisre’el-sletta. Sulammit er også i nyere utgaver av bibelen endret til «pike fra Sjulam».Høysangen i oversettelsen av 1978/85 hos Bibel.no – besøkt 26. mars 2016

 Jentenavn 
Som jentenavn er det hebraiske navnet Sjulammít (også stavet Schulamitt og Shulamith) oversatt til «den fredfulle», jamfør hebraisk «שולמית», en hunkjønnsform av navnet Salomo (hebraisk:  שְׁלֹמֹה), beslektet med ordet «shalom» (שָׁלוֹם) som betyr «fred».

Kjente personer med navnet
 Sulamith Ish-Kishor (1896–1977), amerikansk forfatter
 Sulamith Messerer (1908–2004), russisk-britisk ballerina og koreograf
 Sulamith Wülfing (1901–1989), tysk kunstner
 Sulamith Goldhaber (1923–1965), østerriksk-amerikansk fysiker
 Schulamit König  (f. 1930), israelsk menneskerettsforkjemper
 Shulamith Firertone (1945–2012), kanadisk-amerikansk sosiolog
miniatyr|La Sulamite (le Cantique des Cantiques) av Gustave Moreau

 Sulammit i religiøs litteratur 
I Studentmaallagets bibeloversettelse fra 1921 lyder kapittel 6,13 i Høysangen slik:
 «Aa, snu deg, snu deg, du Sulammit!
 Snu deg, snu deg, så vi deg ser.»
 «Hva er det å se på Sulammit?»
 «En dans som i Mahanajim.»
 «Kor fagert din fot stiger paa skoen,
 Du gjævings møy!»
 [Koret] 
 «Snu deg, snu deg, du jente fra Sjulam!
 Snu deg, snu deg, så vi får se deg!» 
 [Han]
 «Hvorfor vil dere se på jenten fra Sjulam
 hvor hun danser mellom rekkene?»
 «Så vakkert du stiger i sandaler,
 du hovdingdotter!»
Sulammit i dikt
Høysangen har inspirert mange diktere.  
I sin avskjedsang til soknefolket brukte Petter Dass «Sulamith» som et bilde på folket: 
 O Gud, som har din Kirke
 Grundfæst paa denne stæd!
 Du selv alt got udvirke
 Iblant din Meenighed!
 ---
 Lad lykkes Jesu Navn,
 At Sulamith maa tage
 Sin Salomon i favn!

I pietismens salmedikting ble det ofte brukt bilde hentet fra Høgsongen for å illustrere Jesu kjærlighet til menneskene. Et slikt eksempel kan være H. A. Brorsønns salme Hvad est du dog skjøn (fra Svanesang, 1765), tonesatt etter en norsk folketone i 1906 av Edvard Grieg, som en del han siste arbeid, opus 74:
 Hvad est du dog skjøn, ja skjøn, 
 Ja skjøn Du allerlifligste Guds Søn! 
 Du, min Sulamith, Sulamith. Ja mit,
 Ja mit, alt, hvad jeg har er også dit.

 Min Venn, du est min, ja min, 
 Ja min; saa lad mig altid være din! 
 Ja vist, evig vist, evig vist, ja vist,
 Ja vist! Du min skal blive her og hist.

 Men tænk, jeg er her, ja her,
 Ja her iblandt så mange dragne Sværd! 
 Saa kom, Due! kom, Due!  kom, ja kom! 
 Ja kom! I Klippens Rif er Ro og Rum.

 Referanser 

 Litteratur 
 Hans Adolph Brorsønn: Troens Rare Klenodier med Svanesang. Psalmer og aandelige sange, Kjøbenhavn 1865.
 Petter Dass til sine sognefolk (mulighetsdikt)
 Verdens litteraturhistorie b. 1, Bokklubben nye bøker 1979

Kategori:Bibelske ord og uttrykk
Kategori:Litterære figurer